Diari Oficial de la Generalitat Valenciana


Sumari del DOGV 6212, del 23-02-2010 (2010/1767)

RESOLUCIÓ de 8 de febrer de 2010, de la Direcció General d'Energia, per la qual s'atorga a Red Eléctrica de España, SAU, autorització administrativa, aprovació del projecte d'execució per a l'ampliació de la subestació transformadora de 220 kV, denominada ST San Miguel de Salinas, i declaració en concret d'utilitat pública, situada al terme municipal de San Miguel de Salinas, província d'Alacant. Expedient número ATRCCT/2009/30/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6212

Data del DOGV
:   23-02-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/1767


Data del document
:   08-02-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 8 de febrer de 2010, de la Direcció General d'Energia, per la qual s'atorga a Red Eléctrica de España, SAU, autorització administrativa, aprovació del projecte d'execució per a l'ampliació de la subestació transformadora de 220 kV, denominada ST San Miguel de Salinas, i declaració en concret d'utilitat pública, situada al terme municipal de San Miguel de Salinas, província d'Alacant. Expedient número ATRCCT/2009/30/03. [2010/1767]  
Vist l'escrit presentat per Red Eléctrica de España, SAU, domiciliada a l'efecte de notificacions en La Moraleja, Alcobendas, 28877 Madrid, passeig Conde de Los Gaitanes núm. 177, en data 12 de març de 2009, davant del Servici Territorial d'Energia d'Alacant, en què sol·licita que se li concedisca autorització administrativa, aprovació del projecte d'execució i declaració, en concret, d'utilitat pública, per a l'ampliació de la subestació transformadora de 220/20 kV, denominada ST San Miguel de Salinas, situada al costat de la carretera CV-943 de Montesinos a Torrevieja, partida del Campo de Salinas, al terme municipal de San Miguel de Salinas, província d'Alacant. (ATRCCT/2009/30/03).  
Al mencionat escrit, s'adjunta el projecte tècnic de l'esmentada instal·lació, firmat per tècnic competent i visat pel col·legi oficial corresponent amb data 16 de desembre de 2008.  
Vist que, d'acord amb el que establix l'article 36.3 de la Llei 54/1997, de 27 de novembre, del Sector Elèctric, en la modificació que dóna la Llei 17/2007, de 4 de juliol, i amb el Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, va ser sol·licitat per la Direcció General d'Energia a la Direcció General de Política Energètica i Mines del Ministeri d'Indústria, Turisme i Comerç un informe a fi de consignar les possibles afeccions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulat en la vigent normativa elèctrica.   
A este efecte, amb data 23 de novembre de 2009, consta un informe favorable emés per la Direcció General de Política Energètica i Mines del Ministeri d'Indústria, Turisme i Comerç, per a l'ampliació del parc de 220 kV de la subestació de San Miguel de Salinas, en la província d'Alacant, ja que considera que es tracta d'una instal·lació de transport secundari de titularitat del Gestor de la Xarxa de Transport.  
Vist que la sol·licitud va ser exposada a la informació pública corresponent de conformitat amb la Llei 54/1997, de 27 de novembre, del Sector Elèctric; l'article 125 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, i l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, per mitjà d'anunci en el Butlletí Oficial de la Província d'Alacant, de 23 de novembre de 2009; en el Diari Oficial de la Comunitat Valenciana, de 16 de desembre de 2009, i en el periòdic La Verdad, de 14 de desembre de 2009, així com en el tauler d'anuncis de l'Ajuntament de San Miguel de Salinas.  
D'acord amb la documentació que hi ha en l'expedient, no s'han presentat al·legacions a la mencionada sol·licitud.  
Vist que d'acord amb el mencionat Decret 88/2005 es va comunicar a l'Ajuntament de San Miguel de Salinas la separata del projecte de la instal·lació sol·licitada, ja que afecta béns, instal·lacions, obres o servicis, centres o zones dependents d'eixe organisme, a l'efecte que donara la conformitat o mostrara l'oposició, i, simultàniament, es va traslladar al referit Ajuntament i d'acord amb l'article 75 de la Llei 16/2003, de 17 de desembre, modificat per l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat, i es va sol·licitar informe sobre l'adaptació del projecte al planejament urbanístic que siga aplicable.   
L'Ajuntament va remetre l'informe sol·licitat, per mitjà del qual manifesta la seua conformitat sobre la compatibilitat del projecte amb el planejament urbanístic, i indica que, respecte a la instal·lació projectada, esta incomplix la distància mínima a límits establits en les Normes Urbanístiques del PGMOU per a l'ús esmentat i tipus de sòl en 5 metres, per la qual cosa s'haurà d'adaptar el projecte al compliment del paràmetre urbanístic esmentat.  
Traslladat el referit informe a l'empresa peticionària, per mitjà d'un escrit presentat davant d'esta Direcció General d'Energia, amb data 3 de febrer de 2010, manifesta que amb relació a les distàncies de 5 metres a guardar amb els límits, d'acord amb el que establixen les Normes Subsidiàries del municipi, Red Eléctrica ha adequat el projecte segons el plànol que hi adjunta i ha reculat el pòrtic perquè guarde les distàncies d'acord amb el que l'Ajuntament ha sol·licitat.  
Vist que, d'acord amb el que establix el referit Decret 88/2005, de 29 d'abril, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, les condicions oportunes, concretament als següents:  
- Iberdrola Distribución Eléctrica, SAU, sense que conste en l'expedient cap resposta.  
- Servici Territorial d'Alacant de Planificació i Ordenació Territorial de la Conselleria de Medi Ambient, Aigua, Urbanisme i Habitatge que ha remés un informe favorable sobre la compatibilitat urbanística i territorial en el qual indica que la parcel·la on pretén dur-se a terme la instal·lació no es troba afectada per cap Pla d'Acció Territorial que se li haja d'aplicar i tampoc afecta cap espai protegit per raons mediambientals.  
L'informe esmentat és conegut i acceptat per l'empresa peticionària.  
Vist l'informe tècnic favorable emés pel Servici Territorial d'Energia d'Alacant i la tramesa de l'expedient.  
Vist que, consta com a antecedent, la resolució de la Direcció General de Política Energètica i Mines del Ministeri d'Indústria, Turisme i Comerç, de 16 de gener de 2006, per la qual s'autoritza a Infraestructuras de Alta Tensión, SA, el sistema de 220 kV de la subestació a 220/66/20 kV de San Miguel de Salinas i la seua connexió a la línia de 220 kV Campoamor-Rojales, al terme municipal del mateix nom, a la província d'Alacant, així com la Resolució d'11 d'octubre de 2007 de l'esmentada Direcció General de Política Energètica i Mines, que modifica la citada Resolució de 16 de gener de 2006, i resol autoritzar a Red Eléctrica de España, SA (REE) el sistema de 220 kV de la subestació a 220/66/20 kV de San Miguel de Salinas i la seua connexió a la línia a 220 kV Campoamor-Rojales, al terme municipal del mateix nom.  
Vist que consta en l'expedient la Resolució de 28 de gener de 2009, de la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, per la qual «no es considera sotmesa a avaluació d'impacte ambiental el projecte d'ampliació, de la ST San Miguel de Salinas, presentat per Red Eléctrica de España, SA, sense perjuí de les autoritzacions que calga obtindre d'altres organismes, de conformitat amb la normativa sectorial que siga aplicable.»  
Vist que consta com a antecedent la Resolució de la Direcció General d'Energia, de 4 de novembre de 2009, sobre autorització administrativa i aprovació del projecte tècnic a Red Eléctrica de España, SAU, per a l'última ampliació de la subestació transformadora San Miguel de Salinas.  
Atés que, d'acord amb la documentació que hi ha en l'expedient, l'ampliació sol·licitada s'executarà en el mateix emplaçament de les instal·lacions actuals de la ST San Miguel de Salinas, ubicada al costat de la carretera CV-943 de Montesinos a Torrevieja, partida del Campo de Salinas, al terme municipal de San Miguel de Salinas, província d'Alacant.  
Atés que, d'acord amb l'article 5 del Reial Decret 1955/2000, les instal·lacions l'autorització de les quals se sol·licita constituïxen instal·lacions de xarxes de transport elèctrica.  
Vist que Red Eléctrica de España, SAU, està inscrita definitivament en la secció 1ª del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Turisme i Comerç.  
Atés que, d'acord amb el projecte presentat, la finalitat de l'ampliació sol·licitada és donar resposta a la demanda d'energia existent en la zona per a millorar la continuïtat i qualitat actual en el servici elèctric i finalitzar amb l'actuació del mallat de la xarxa de transport i el seu suport a les xarxes de distribució elèctrica.  
Vist que el projecte presentat té entre la seua documentació els plànols pertinents a l'escala adequada, està prou detallat i conté una relació concreta i individualitzada dels béns i drets afectats.  
Atés que la sol·licitud i documentació adjunta té una definició i concreció de les característiques tècniques que garantixen la millor seguretat i la millor funcionalitat de la subestació transformadora, i estos són els paràmetres que condicionen i obliguen principalment a adoptar l'establiment de la instal·lació elèctrica, amb independència de les afeccions que a tercers puguen representar i això sense perjuí d'indemnitzar-los adequadament.  
Atés que el títol VI de la Llei 54/1997, de 27 de novembre, del Sector Elèctric, modificada per la Llei 17/2007, de 4 de juliol (BOE 05.07.2007), establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Atés que, d'acord amb el que establix l'article 3.3.c) de la Llei 54/1997, modificada per la Llei 17/2007, de 4 de juliol, correspon a les comunitats autònomes autoritzar les instal·lacions elèctriques de transport secundari i distribució que no excedisquen de l'àmbit territorial de la comunitat autònoma.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, així com el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar a Red Eléctrica de España, SAU, autorització administrativa per a l'ampliació de la subestació transformadora de 220 kV denominada ST San Miguel de Salinas, situada al costat de la carretera CV-943 de Montesinos a Torrevieja, partida del Campo de Salinas, al terme municipal de San Miguel de Salinas, província d'Alacant, i les característiques principals del qual són:  
- Sistema elèctric de 220 kV:  
Este parc, amb configuració de doble barra, es troba constituït actualment per un conjunt de mòduls prefabricats per envoltant metàl·lica i dotat d'aïllament en hexafluorur de sofre (SF6).   
L'ampliació consistix en l'equipament d'una nova posició (posició 1) per a la instal·lació d'un transformador desfasador simètric de 220 kV, 750 MVA i angle ± 30º, amb caràcter d'impedància en sèrie i instal·lació de mòdul blindat compacte, tipus HIS, en l'entrada de la línia, Campoamor, i la connexió es fa en cable aeri.  
S'hi inclouen les instal·lacions corresponents a l'aparellatge, xarxa de terres inferiors, conductors, servicis auxiliars de corrent altern i continu, així com els sistemes de control i protecció.  
- Pressupost: 08.534.237 euros.  
Segon  
Aprovar el projecte d'execució per a l'ampliació de la subestació citada en el punt primer de la present resolució, firmat per un tècnic competent i visat pel col·legi oficial corresponent en data 16 de desembre de 2008.  
La present resolució queda sotmesa a les condicions següents:  
a) L'atorgament es realitza sense perjuí de les concessions i autoritzacions que siguen necessàries, d'acord amb altres disposicions que siguen aplicables, en especial, les relatives a l'ordenació de territori i al medi ambient.  
b) La instal·lació que cal executar complirà els reglaments aplicables a este tipus d'instal·lacions i, en particular, el que establix el Reial Decret 3275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries. En tot cas, Red Eléctrica de España, SAU, haurà d'observar els preceptes, mesures i condicions que s'establisquen en la legislació aplicable a l'activitat de transport d'energia elèctrica.  
c) Les instal·lacions hauran de realitzar-se segons el projecte presentat. En el cas que fóra necessari introduir modificacions respecte de la documentació presentada, el titular de la present autorització haurà de sol·licitar a esta Direcció General la corresponent autorització.  
d) El titular de la instal·lació haurà de tindre en compte en l'execució del projecte les condicions imposades pels organismes afectats, les quals se li van notificar oportunament i, en particular, les condicions determinades per l'Ajuntament de San Miguel de Salinas en l'informe, acceptat per la peticionària.   
e) El termini previst per a l'execució de les instal·lacions és de huit mesos, comptadors a partir de l'ocupació real de les finques afectades. No obstant això, abans de l'acabament del dit termini, Red Eléctrica de España, SAU, podrà sol·licitar-ne una ampliació per mitjà de sol·licitud motivada davant d'esta Direcció General d'Energia.   
f) El titular informarà de l'acabament de les obres al Servici Territorial d'Energia d'Alacant a l'efecte de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per tècnic facultatiu competent, en què acreditarà que està d'acord amb els reglaments tècnics en la matèria, segons establix la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
g) L'administració deixarà sense efecte la present resolució en el moment en què observe l'incompliment de les condicions que s'hi imposen.  
Tercer  
Declarar, en concret, la utilitat pública de l'establiment de la instal·lació de la subestació elèctrica autoritzada en el punt primer de la present resolució, la qual cosa comporta la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreten en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització   
RELACIÓ DE BÉNS I DRETS AFECTATS PEL PROJECTE  
  
\* \* \* \* \*  
RELACION DE BIENES Y DERECHOS AFECTADOS POR EL PROYECTO  
d'instal·lacions de producció, transport i distribució d'energia elèctrica que són competència de la Generalitat, i cal comunicar que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells als quals, intentada la notificació, no s'haguera pogut realitzar.  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 8 de febrer de 2010.- El director general d'Energia: Antonio Cejalvo Lapeña.